حسین بیگ شاملو

حسین بیگ شاملو قزل باش فوج کے ایک ترکمانی النسل سپہ سالار اور صفوی سلطنت کے اعلیٰ ترین حکومتی عہدے دار تھے۔ وہ شاہ اسماعیل اول صفوی (حکومت: 1501ء-1524ء) کے عہد میں نمایاں مقام رکھتے تھے۔ ابتدا میں حسین بیگ ، اسماعیل اول کے ایامِ شباب میں ان کے استاد اور مربی رہے، اسی وجہ سے انھیں حسین بیگ لالہ کہا جاتا ہے۔ وہ صفوی سلطنت کے پہلے صدرِ اعظم (نائب السلطنت) بھی تھے۔
 سیرت 
حسین بیگ کا تعلق قبیلہ شاملو سے تھا، جو قزلباش ترکمان قبائل کے سات بڑے گروہوں میں سے ایک تھا۔ قزلباش ایک عسکری شیعی گروہ تھا جو نوجوان صفوی قائد اسماعیل اول کی پشت پناہی کرتا تھا۔ جب اسماعیل، آق قویونلو قبائل کے خوف سے (جو اُس وقت ایران کے اکثر حصوں پر قابض تھے) گیلان میں پناہ گزین ہوئے، تو حسین بیگ نے بطور سرپرست اور معلم ان کی پرورش کی۔

1500ء میں اسماعیل گیلان سے نکلے اور قزلباشوں کی مدد سے شروان پر حملہ کیا اور وہاں کے حاکم فَرُّخ یسار کو قتل کیا۔ 1501ء تک شروان، آران اور آذربائیجان اسماعیل کے قبضے میں آ گئے اور یوں صفوی سلطنت کی بنیاد رکھی گئی۔
بعد ازاں حسین بیک کو وزیر اور امیرالامرائے قزلباش (سپہ سالارِ اعلیٰ) مقرر کیا گیا۔ 1504ء تک ایران کا بیشتر علاقہ اسماعیل کے زیرِ تسلط آ چکا تھا۔

1507ء میں حسین بیگ مغربی ایران میں مقیم تھے جہاں ایک کرد گروہ کے حملے میں ان کے تین سو آدمی مارے گئے۔ اسی برس اسماعیل نے انھیں وزارت سے برطرف کر کے نجم الدین مسعود الکیلانی کو وزیر بنایا۔ اس کی وجہ یہ تھی کہ اسماعیل نے قزلباش ترکمانوں کی بجائے فارسی النسل لوگوں کو ترجیح دینا شروع کر دی تھی، کیونکہ ترکمان قبائل بے حد طاقتور ہو گئے تھے اور ان پر اعتماد مشکل ہو گیا تھا۔ .

1508ء میں حسین بیگ اور شاہ اسماعیل کی قیادت میں صفوی فوج نے بغداد فتح کیا۔ مگر 1509ء میں حسین بیک کو منصبِ سپہ سالاری سے بھی ہٹا کر محمد بیک اوستاجلو کو مقرر کیا گیا۔ 1512ء میں حسین بیک اور دیگر قزلباش سرداروں نے صفوی وزیر یار احمد خوزانی اصفہانی کو دھوکا دیا اور غجدوان کی جنگ میں اسے تنہا چھوڑ دیا جس کے نتیجے میں وہ مارا گیا۔ .

بعد ازاں حسین بیگ نے شاہ اسماعیل کے ساتھ عثمانیوں کے خلاف جنگ میں شرکت کی، لیکن 1514ء میں جالدیَران کی جنگ میں مارے گئے۔

 حوالہ جات 

زمرہ:پندرہویں صدی کی پیدائشیں
زمرہ:میدان جنگ میں فوت ہونے والے عسکری کارکنان
زمرہ:ایرانی ترکمانی شخصیات
زمرہ:سولہویں صدی کی صفوی ایران کی شخصیات
زمرہ:ویکی ڈیٹا والے صفحات
زمرہ:صفحات مع خاصیت P945
زمرہ:شاگرد ویکی ڈیٹا سے ماخوذ
زمرہ:وجۂ وفات ویکی ڈیٹا سے ماخوذ
زمرہ:صفحات مع استعمال P20 خاصیت
زمرہ:1514ء کی وفیات
زمرہ:صفحات مع استعمال P19 خاصیت
زمرہ:1452ء کی پیدائشیں
زمرہ:تصویر ویکی ڈیٹا سے ماخوذ